
Àmplia mobilització 
coxiïxa les xefoimes 
educatives 
i les xetallades 

El 24 d’octubre la comunitat educativa - 
des de les escoles bressol fins a la universitat - 
va fer una jornada de vaga i de lluita contra 
la LOMOE, la LEC i les retallades. El seguiment 
de la vaga als nostres barris va ser similar 
al de Catalunya, al voltant del 50%. 

35è Cxos Populax 
de Sants paxticipatiu 
i solidaxi 

1714 persones van participar, el diumenge 3 
de novembre, a la cursa de 10 quilòmetres 
del 35è Cros Popular de Sants, aquest any en 
memòria d’Eugeni Giralt. La cursa és tot un 
esdeveniment social que ha fet enguany una 
recapta solidària. 

Entxevista: 
Pexe López 

Davant l’amenaça de que grups d’ultra dreta es manifestessin 
el 12 d’octubre des de la plaça de Sants, una àmplia mobilització 
social i veïnal va impedir la seva presència al centre del barri. 
En l’A Fons d’aquest mes fem un repàs a la lluita antifeixista 
a Sants i a la ciutat, i coneixem experiències 
com les d’Alemanya i Grècia. 

EDITORIAL 

Deixar de ser okupes de Veconomia 



E l darrer cap de setmana d’oc¬ 
tubre, al recinte Fabra i Co- 
ats de Sant Andreu, va tenir 
lloc la segona edició de la 
Fira d'Economia Solidària de Cata¬ 
lunya (FESC). Aquest esdeveniment 
no només ha servit per fer visible 
que es pot viure quotidianament 
dins de l'economia social, sinó tam¬ 
bé que aquest paradigma per gene¬ 
rar treball i riquesa està creixent i 
s'està contagiant a tots els àmbits 
de la vida. Hem pogut veure alter¬ 
natives reals en tots els sectors de 
l'economia —producció, distribució, 
comercialització i consum— d'àm¬ 
bits que van de l'habitatge a l'ali¬ 
mentació ecològica i de proximitat, 
passant per la cultura, l'educació o 


la salut. I el barri de Sants hi hem 
estat representats pel Setmanari de 
Comunicació La Directa; la revista 
Alternativas Económicas; les coope¬ 
ratives de treball, estalvi i consum 
Bonobo, Coop 57, Germinal, Koitton 
Club, La ciutat invisible, l'Economat 
Social i TAT-Espais, i el col·lectiu d'ar¬ 
quitectes LaCol. 

Des de l'economia social estem cons¬ 
truint un model de societat sobre 
fonaments democràtics, equitatius, 
solidaris i sostenibles. Un model or- 
ganitzatiu protagonitzat per la co¬ 
munitat, arrelat als barris i pobles 
i respectuós amb el medi ambient; 
orientat a satisfer les necessitats de 
les persones i governat per formes 


de propietat col·lectiva i gestió de¬ 
mocràtica. I a poc a poc, però de ma¬ 
nera determinada, estem deixant 
progressivament de ser uns oku¬ 
pes de l'economia, per anar agafant 
l'experiència que ens permeti plan- 
tejar-nos conquerir també sectors 
estratègics, com els suministra- 
ments o l'energia. Sabem que no hi 
haurà sobirania política si no hi ha 
sobirania econòmica, perquè o con¬ 
trolem el veritable centre de poder i 
decisió, i l'impregnem dels valors de 
la justícia social, o res no es mourà. I 
en aquest combat ens juguem la lli¬ 
bertat que ens dóna l'accés als mit¬ 
jans de producció i el mateix sosteni¬ 
ment de la vida. 


ALTAVEU 


MICRO OBERT * Envia'ns el teu escrit a laburxa@gmail.com 


Xarxa d’Intercanvi de Sants: 
l’altra economia, l’altre mercat 




La organitza, un cop més, el 

MERCAT D INTERCANVI 




INFO 


Diumenge 10 de novembre 2013 

10:00b (vine i muntem el mercat!) 

a la PL Josep Pons (Bonet i Muixí) 

20è Mercat d Intercanvi 


i 


xis.xarxadintercanvidesants 
<S> intercanvisants@gmail.com 


reserva tariai 


XIS, Xarxa d’Intercanvia de Sants 


L a XIS va néixer l'octubre del 
2008 en un primer mercat 
a la Pl. de la Farga. El mer¬ 
cat d'intercanvi és l'espai 
on canviem objectes i compartim 
coneixements i habilitats. No hi ha 
diners: trobem allò que necessitem 
a canvi d'allò que no ens fa falta. 

Som veïns i veïnes que ens orga¬ 
nitzem per a cobrir necessitats que 
tenim totes sense que intervinguin 
els diners; l'únic requisit és que les 
persones que intercanviem quel¬ 
com quedem satisfetes. Ara cele¬ 
brem els mercats a la Pl. Josep Pons, 
antiga Pl. Màlaga, quatre en tot 
Pany, un per cada estació. 


Fem un mercat sense diners a on 
l'objecte té el valor d'intercanvi que 
s'acordi entre qui busca i qui ofe¬ 
reix. El mateix passa amb els inter¬ 
canvis que es fan de temps, de co¬ 
neixements i d'habilitats. 

Quotidianament també fem inter¬ 
canvis mitjançant internet. Com? 
T'inscrius a la llista de correu, reps 
les ofertes i demandes dels parti¬ 
cipants i pots expressar les teves. 
Rebràs mails on es demanen inter¬ 
canvis: objectes, coneixements, i ha¬ 
bilitats... També rebràs informació 
dels propers mercats. Són més de 
300 adreces d'usuàries de la xarxa 
d'intercanvi. 


Si vols participar-hi escriu a: 
intercanvisants@gmail.com 


Hi pots trobar de tot... fins i tot, ge¬ 
nerositat i solidaritat, actituds i 
valors comuns als veïns de Sants i 
d'altres barris i pobles que ens visi¬ 
ten, i visitem, amb ocasió dels mer¬ 
cats que es van creant. 


Et donarem d'alta a la llista i en qualsevol moment 
pots anul·laria teva subscripció 


Ens trobaràs a: 

intercanvis.sants.org/blog/ 

www.facebook. com/xis.xa rxadinterca nvidesa nts 


Violència de gènere 
i assistència primària 


Roger Bernat, Associació en 
Defensa de la Sanitat Pública 


A quest matí el Conseller 
d'Interior de la Generali¬ 
tat de Catalunya deia en 
el seu descàrrec, a una 
pregunta del periodista (RAC i), la di¬ 
ficultat de prevenir casos de violèn¬ 
cia extrema quan no hi ha denúncia 
prèvia; en aquest cas la mort a Tàrre¬ 
ga d'una menor a mans d'un jove. I 
hem recordat que el 60% dels casos 
de violència de gènere a Espanya de¬ 
tectats en l'àmbit sanitari són des¬ 
coberts amb l'assistència primària. 

Ens preocupa que les retallades 
(l'expoli polític dels drets sanitaris 
conquerits pel ciutadans) i la reduc¬ 
ció d'accés als serveis sanitaris, com¬ 
porti una disminució de la detecció 


precoç de la violència de gènere i 
dels trastorns mentals. I estem con¬ 
vençuts que seria millor invertir més 
recursos humans i materials en una 
assistència sanitària de cobertura 
universal de forma eficient per estal¬ 
viar vides, en primer lloc, però també 
en la despesa econòmica derivada de 
detectar tard el problema que origi¬ 
na tractaments complicats, en actua¬ 
cions policials, judicials i en presons. 
Som partidaris de la bona governan- 
ça i contraris a tots mena d'espoli. 


http://www.publico.es/espana/366203/ 

el-6o-de-los-casos-de-violencia-de-genero- 

se-detectan-en-la-atencion-primaria 


Impagament del Deute, 
una obligació ètica i moral 


Daniel Blasco Marco 


T al com anunciaven diver¬ 
sos mitjans de comuni¬ 
cació, el passat 30 de se¬ 
tembre el deute de l'Estat 
ja ha superat el bilió d'euros, és a 
dir, el 100% del PIB nacional. Això 
es tradueix amb la lectura de que 
seguiran imposant-nos reduccions 
de partides socials per afrontar els 
pagaments del deute i demostra que 
totes les mesures a les que ens han 
sotmès els nostres governants no 
han fet més que agreujar un pro¬ 
blema que ja ha traspassat el tei¬ 
xit de l'estrictament econòmic i ha 
afectat al social i humà. La majoria 
de la població seguim patint l'ofec 
del deute, mentre els nostres gover¬ 
nants prossegueixen amb les seves 


receptes, sens dubte, ineficaces amb 
la majoria i eficients amb els inte¬ 
ressos capitalistes d'uns pocs. I en 
aquest panorama d'injustícia social 
que ens estan imposant, només cer¬ 
tes veus dissonants amb el establis- 
hment polític i econòmic ens parlen 
de l'impagament d'aquest deute 
com una necessitat per trencar amb 
aquest cercle pervers que ens escla¬ 
vitza al poder financer i per obrir un 
horitzó a un altre model econòmic. 

Però, a vistes d'una població que, 
segons un estudi recent d'Intermón, 
es troba en un 26% de pobresa amb 
perspesctives futures de fins a un 
42% en el 2025, no ens quedem curts 
i parlem de l'impagament del deu¬ 
te, no només com una necessitat, 
sinó com una obligació ètica i moral 
amb la població. 

La comunitat educativa torna a mobilitzar-se 

Els carrers s’omplen 

de groc contra la LOMOE, 
la LEC i les retallades ~ 



Estudiants i professors universitaris 
es sumen a la vaga 


El passat 24 d’octubre la co¬ 
munitat educativa - des de 
les escoles bressol fins a la 
universitat - estava cridada 
a la vaga, contra la LOMOE, 
la LEC i les retallades. 


Estez Rams, Sants 


A Catalunya, la jornada de 
lluita va tenir un ampli 
seguiment -al voltant 
del 55% a l'escola pública 
i del 30% a la concertada, segons els 
sindicats- i la manifestació de Bar¬ 
celona va aplegar més de 150.000 
persones. 

La jornada a Sants 

El seguiment de la vaga als nostres 
barris va ser similar al de la resta del 
país i se situa al voltant del 50%. Cal 
destacar, però, que les educadores 
de les escoles bressol van secundar 
la vaga en un 80%. 

L’Assemblea Groga de Sants, l'es¬ 
pai que aplega mares, pares, mestres 
i alumnat dels centres públics del 
barri, va fer una convocatòria a les 11 
del matí, a la Plaça de Sants, per anar 
conjuntament a la manifestació. 

Els estudiants de secundària tam¬ 
bé van fer la seva convocatòria, sota 
el lema “contra l'educació del capi¬ 
tal, resposta de barri''. Un centenar 
d'alumnes dels instituts XXV Olim¬ 
píada, Lluís Vives, Proa, Emperador 
Carles i Joan Pelegrí es van trobar 
a la Plaça d'Espanya per anar cap 
al centre. A la Plaça dels Països Ca¬ 
talans es van unir al bloc que venia 
de les facultats de la Diagonal. En 
declaracions a La Burxa, afirmen que 
“vam fer vaga perquè estem contra 
la LOMOE, la LEC i les retallades i 
perquè volem una educació pública, 
de qualitat, laica, gratuïta i plural, 
en què el Batxillerat deixi de ser eli- 


tista, ens aporti coneixements i ga- 
rantexi la cultura''. 

Els motius de la vaga 

La vaga va tenir tres grans raons de 
ser. En primer lloc, la LOMOE, una 
llei que, a més de torpedinar el sis¬ 
tema d'immersió lingüística, refor¬ 
ma tant els estudis i la seva avalu¬ 
ació com l'organització dels centres, 
minvant el poder dels claustres i 
consells escolars i dipositant-lo en 
unes direccions molt més jeràrqui¬ 
ques i gerencials. 

En segon lloc, es vol acabar amb 
les retallades, que a Catalunya han 
suposat un increment de les ràtios, 
el tancament de línies a algunes es¬ 
coles, que les baixes no es cobreixin 
fins als 15 dies, que el professorat ha¬ 
gi vist augmentades les seves hores 
lectives, dificultant la coordinació i 
bona gestió dels centres, etc. 

I en tercer lloc, una crítica a la LEC 
i al Decret de Plantilles, que també 
suposen, entre d'altres aspectes, un 
allunyament del claustre i la resta 
de la comunitat educativa de la par¬ 
ticipació i presa de decisions dels 
centres educatius. 


Claza Cusó, Bazcelona 


E l passat 24 d'octubre, la co¬ 
munitat educativa va sor¬ 
tir al carrer per denunciar 
la nova reforma educativa 
del Ministre Wert i les retallades en 
una jornada de vaga i mobilitzaci¬ 
ons massives arreu de Catalunya i de 
l'Estat espanyol. 

També estudiantat i professorat 
universitari s'hi van sumar. Malgrat 
que cap sindicat convocava vaga a 


universitats, la Plataforma en Defen¬ 
sa de la Universitat Pública (PUDUP) 
animava a participar a la manifesta¬ 
ció unitària que sortia de la Plaça 
Universitat a les i2:3oh en un “bloc 
crític”, sota els eslògans “Ni LOMOE, 
ni Retallades, ni Precarietat a la Uni¬ 
versitat” i “Tot el poder a les assemb¬ 
lees”. Els sindicats d'estudiants AEP i 
SEPC els donaren ple suport. 

A més, les assemblees d'estudiants 
d'algunes facultats decidiren convo¬ 
car jornada de vaga. El Campus Dia- 


El campus Diagonal 
de la Universitat de 
Barcelona va paralitz¬ 
ar quasi totalment la 
seva activitat 


gonal de la Universitat de Barcelona 
va paralitzar quasi totalment la seva 
activitat i facultats com Geografia i 
Història, Filologia o Dret van restar 
totalment tancades a causa dels pi¬ 
quets. 

En canvi, al Campus de Ciutadella 
de la Universitat Pompeu Fabra i a la 
Universitat Autònoma de Barcelona 
preferiren no secundar la vaga per 
crítiques en l'organització, tot i que 
també participaren al bloc crític de la 
manifestació. 


Un esdeveniment social inscrit al circuit de curses per la independència 

1714 cozzedoxs al Czos Populaz de Sants 


Agus Giralt, Sants 


U n any més els car¬ 
rers del barri es van 
omplir de corredors i 
corredores amb la ce¬ 
lebració del 35è Cros 
Popular de Sants. 

La cursa, una de les proves atlèti¬ 
ques més antigues de Barcelona, ha 
superat l'àmbit esportiu per conver- 
tir-se en tot un esdeveniment social 
del barri de Sants. Fins a cinc proves 
es van disputar el matí del diumen¬ 


ge 3 de novembre: el Cros; el Petit 
Cros, per als menors de 6 anys; la 
Centpeus, per als menors de 14 anys 
i el Cros Especial, composta de dues 
curses pensades per corredors i cor¬ 
redores amb discapacitat psíquica. 

Enguany el Cros, inscrit al circuit 
de curses per la Independència que 
organitzen TANC i la Plataforma 
ProSeleccions Esportives Catala¬ 
nes, va augmentar el nombre d'ins¬ 
crits fins a la simbòlica xifra de 
1714 corredors. Els guanyadors de 
la cursa de 10 quilòmetres van ser 
Oscar Rodríguez Rodríguez, amb 


un temps de 32.20 i Encarna Vinas 
Serrano amb 39.35. 

La cursa, organitzada pel Club 
Camins Esportius de Sants amb la 
col·laboració d'associacions i enti¬ 
tats de Sants, es va completar amb 
la participació dels Geganters i dels 
Tabalers de Sants que van amenit¬ 
zar el matí; amb el concurs fotogrà¬ 
fic FotoCros i amb el Cros Solidari 
que aquest any va voler donar su¬ 
port a la tasca del Banc d'Aliments 
de Caritas de la Parròquia dels Do¬ 
lors amb una recapta de menjar. 



Èxit de participació en totes les proves. ÀLVAR ARENÓS 

Revisitant la transició 


loni D, La Bordeta 


E ntre els dies 18 i 20 d'octu¬ 
bre s'han dut a terme a Can 
Batlló les 2es jornades d'El 
Lokal que enguany s'han dedicat 
a la Transacció democràtica, una 
temàtica que sembla ben necessà¬ 
ria avui dia, quan patim les conse¬ 
qüències de les negociacions po¬ 
lítiques i econòmiques que es van 
produir aquells anys 70. 

El primer dia de les jornades, de¬ 
dicat al que culturalment va sig¬ 
nificar la Transacció, va començar 
amb retard pel fet que al Raval es 
realitzava la manifestació per de¬ 
manar justícia per l'assassinat de 
Juan Andrés Benítez. Després de 
l'èxit en la convocatòria a les 2oh 
començava la xerrada que compta¬ 
va amb la participació de Guillem 
Martínez, d'Amador Fernàndez-Sa- 
vater i de Mateo Seguí, que va llegir 
un text enviat per Rafael Poch. Algú 
va definir aquella cultura com la 
“del pillatge'', perquè aquest va ser 
el nexe d'unió entre tots els grups 
polítics que la van assumir. L'objec¬ 
tiu: omplir-se les butxaques alhora 
que s'escalaven posicions socials, i 
tot sense remordiments. 

Dissabte ens vàrem despertar 
amb les paradetes del mercadillo 
punk, i al migdia es realitzava el 2n 
debat. Prenent com a punt de par¬ 


tida el boom, quant a espais lliber¬ 
taris, que va significar la mort de 
Franco i el posterior desencís de la 
Transacció, es va intentar treure al¬ 
gunes idees que ajudessin a la con¬ 
solidació de molts locals actuals. Va 
començar el company Xavier Oller, 
que d'aquí a 3 mesos veurà publi¬ 
cat el seu treball sobre els ateneus 
d'aquells anys setanta, i van conti¬ 
nuar els representants de l'Ateneu 
Cooperatiu La Base, de l'Ateneu Lli¬ 
bertari de Sants i del col·lectiu Mala 
Herba. 

Esment especial es mereix 
l'equip de cuina, que durant els 
tres dies ens van delectar amb uns 
àpats espectaculars. 

Tot havent dinat va arribar el 
torn de la presentació del llibre 
“Carceles en llamas'' que acaba de 
publicar Virus. Vàrem comptar 
amb la presència de l'autor, César 
Lorenzo, juntament amb Inaki Ri- 
vera, i Jose Solís, a més d'un repre¬ 
sentant de l'editorial. Van seguir 
les dones punk dels anys 80, que 
amb el documental “Peligro Social" 
ens van fer riure una bona estona 
després de la seriositat de la xerra¬ 
da anterior. 

Les jornades van finalitzar diu¬ 
menge amb un debat al voltant de 
la Memòria històrica amb la parti¬ 
cipació de Pep Cara, Rolando d'Ales- 
sandro i Sonia Turón. 



Joguines 
pez pensaz 


El Tatanet, Sants 


P làstic, piles, envoltoris, mu- 
siquetes enganxoses, llums, 
colors cridaners... Ara que 
s'acosten les festes de Nadal i que 
la campanya televisiva de joguines 
començarà a envair les nostres cases 
és necessari detenir-se a reflexionar 
i qüestionar-se el model de consum 
de jocs i joguines imperant. I per tenir 
més elements per a la reflexió us pre¬ 
sentem Milanta. 

Aquest és un projecte nascut no fa 
gaire al barri de Sants, que parteix 
de la certesa que malgrat la satura¬ 
ció visual, material i d'estímuls con¬ 
stant en la que viuen immersos els 
nostres infants, les seves necessitats 
naturals d'exploració, d'investigació i 
de creació no es veuen satisfetes. Des 
de Milanta es vol donar resposta a 
aquest fet facilitant idees, productes, 
experiències i recursos per tal que els 
nostres nens i nenes puguin desenvo- 


lupar-se satisfactòriament tant en el 
context educatiu com en el familiar. 
És per això que totes les propostes 
es dirigeixen tant a centres escolars 
com a particulars. 

L'objectiu de Milanta és proveir de 
productes, idees i solucions per al de¬ 
senvolupament dels infants, tan en 
processos educatius com en el joc lli¬ 
ure, amb especial interès per fomen¬ 
tar la seva imaginació i creativitat, la 
competència i la iniciativa, la lliber¬ 
tat d'invenció i la capacitat per co¬ 
operar, situant el coneixement d'un 
mateix a la base d'aquests recursos 
personals. 

Conscients de les possibilitats ima¬ 
ginatives dels infants, són infinites 
totes les propostes de joc. Són semp¬ 
re obertes, versàtils i múltiples. Cada 
proposta té tantes funcions i aplicaci¬ 
ons com l'infant li vulgui donar, tan¬ 
tes com la seva ment pugui inventar. 

Els productes Milanta estan fets 
amb materials naturals, orgànics i in¬ 
dustrials (fustes, teles, cartró, canyes, 
etc.) amb la idea de donar-los una 
segona vida, un nou valor i sentit, i un 
nou ús quotidià. La seva elaboració 
parteix sempre del criteri de la proxi¬ 
mitat, vetllant per una producció lo¬ 
cal i artesana, que doni oportunitats 
al nostre territori i que sigui respec¬ 
tuosa amb el medi ambient. 


www.milanta.net 


Liada 
Nacional 
alca el teló 

Comèdia política en una ciutat com la nostra 


LLUC MIRALLES 


Ferran Pinós, Badal 


C ada dos mesos els presi¬ 
dents de les principals 
entitats, culturals, eco¬ 
nòmiques i esportives de 
la ciutat es reuneixen per dinar 
plegats i de pas pensar projectes 
que puguin ser del seu benefici, 
que dic del seu, del benefici de la 
ciutat. Però aquest cop la mort del 
President del Club Natació Laietà 
i l'aparició al dinar del seu substi¬ 
tut alterarà el funcionament de la 
Tertúlia. Un dinar en el que podrem 
ser testimonis dels escenaris on es 
prenen algunes de les grans decisi¬ 
ons que acaben repercutint en les 
nostres vides. 

Aquest és el punt de partida de 
La Tertúlia una comèdia política 
que s'esdevé a una ciutat sospi¬ 
tosament semblant a Barcelona, 
però amb les seves pròpies enti¬ 
tats, diaris, clubs i fundacions. Una 
obra protagonitzada per alguns 
dels prohoms més importants de 
la ciutat. Uns personatges que es 
mouran fent us d'una hipocresia 
sense límits, tot per Catalunya, és 


clar. Amb una trama que s'anirà 
complicant amb noves descobertes 
i que posarà a cada minut en dubte 
antigues aliances. El muntatge vol 
fer passar una bona estona reflexi¬ 
onant sobre la corrupció, el poder 
i els seus mecanismes a la nostra 
societat. 

La Tertúlia és una obra escrita i 
presentada per la companyia te¬ 
atral de Sants Liada Nacional, un 
projecte que acaba de neixer i que 
està format per actrius i actors 
amateurs amb ganes de passar-ho 
bé i de fer teatre amb compro¬ 
mís social. L'obra es va estrenar el 
passat 26 d'octubre al teatre de la 
parròquia dels Dolors, l'espai on el 
grup assaja, i al que la companyia 
s'ha proposat donar una nova vida. 

La bona acollida que La Tertúlia 
va tenir el dia de la seva estrena, 
amb un ple al teatre del carrer de 
Begur, ha fet que Liada Nacional 
estigui buscant nous espais on por¬ 
tar aquest muntatge, al barri i per 
tota la ciutat. Per a tots els que no 
van tenir l'ocasió d'assistir a l'es¬ 
trena molt probablement l'obra es 
podrà tornar a veure a Can Batlló al 
mes de gener. 


Salut, 
muntanya 
i anazquia 


Jes Orquadi, Sants 


D es del col·lectiu Acció 
Llibertària de Sants s'ha 
volgut recuperar l'antiga 
tradició de l'excursionis¬ 
me i el naturisme anarquista i s'ha 
impulsat un grup excursionista de 
muntanya. Sota el nom de Grup Lli¬ 
bertari de Muntanya de Sants, s'ha 
creat un grup autònom del col·lec¬ 
tiu, vinculat als seus principis, que 
des d'un funcionament assemble- 
ari volen trobar-se a l'entorn natu¬ 
ral per estretir vincles de germanor 
al barri i fugir de l'oci consumista 
de cap de setmana, així com dotar 
aquestes excursions d'un contingut 
social i cultural. La idea és tractar de 
fer coincidir algunes de les excur¬ 
sions amb rutes que empraven els 
maquis, on hi havia antiaèris, refu¬ 
gis, etc. amb l'objectiu de divulgar 
part de la història oblidada de Cata¬ 
lunya, així com també reconèixer la 
flora i fauna dels voltants durant les 
excursions. 

La intenció d'aquest grup és fer, 
com a mínim, una excursió mensual 
durant el tercer diumenge de cada 
mes. L'excursió es decideix conjun¬ 
tament el segon divendres del mes 
durant un sopar a l'Ateneu Lliebrtari 
de Sants, ubicat al carrer Maria Vic¬ 
tòria, 10. 

La primera sortida es realitzarà el 
17 de novembre. Es sortirà a les 9 de 
l'Ateneu Llibertari, des d'ahi s'enfi¬ 
larà camí cap a Collserola, passant 
pel monument a Ferrer i Guàrdia que 
hi ha al campus de Diagonal, des¬ 
prés es passarà pels refugis antiaeris 
d’Esplugues i s'anirà fins al pantà de 
Vallvidriera per acabar als ferrocarils 
dels baixadors de Vallvidriera. 



ARXIU 


www.acciollibertariasants.worpdress.net 




Comunitats de propietaris: 
financem les vostres reformes 
fins a 12 mesos 

Els nostres pressupostos ajustats 
inclouen gratuïtament: 

- Aportació d’arquitecte per efectuar ITE en 
edificis antics 

- Obtenció dels permisos d’obra 

- Aportació d’arquitecte tècnic per efectuar el 
projecte d'obra 

Façanes davantera i posterior • Patis de llum • 
Cobertes amb goteres • Bigues amb aluminosi • 
Baixants de fibrociment • Claraboies de vidre o 
policarbonat • Canvi de tuberies de gas i aigua • 
Electricitat i fontaneria general • Pintura Integral 

th ttr 

Contacti'ns en el 676331858 de 8 a 22 
hores o a gruporehabitar@hotmail.com 



“PEIXOS NOLLA” 

Mercat de Sants, 
parades 301 a 306 i 340 a 341 

Telf: 93-339-55-57 
SANTS 

Els perills del projecte 
Castor es presenten al barri 


Jóvens de les Terres de 
l’Ebre és un col·lectiu que 
apropa, al barri de Sants i 
a la ciutat de Barcelona, les 
problemàtiques i accions de 
les terres de l'Ebre, fent-se 
responsables també del 
model de desenvolupament 
del territori. El dijous 14 
d’octubre van organitzar 
un acte al CSA Can Vies per 
donar a conèixer el projecte 
Castor. 


Lluc Ulldemolins, Terres de l’Ebre 

E l 2 d'agost de 2007 es publi¬ 
cava al BOE el projecte Cas¬ 
tor, consistent en la creació 
d'un dipòsit de gas mar en¬ 
llà, aprofitant un jaciment petrolí¬ 
fer esgotat, que mitjançant un gaso¬ 
ducte, traslladés el gas fins al terme 
municipal de Vinaròs (el Baix Ma¬ 
estrat) des d'on es realitzarien les 
operacions d'explotació d'aquest di¬ 
pòsit. Des d'aquell mateix moment, 


veïns de les comarques de les Terres 
del Sénia van organitzar-se i mobi- 
litzar-se per alertar a la ciutadania 
i a les institucions dels greus perills 
que podia representar la instal·lació 
d'aquest projecte. 

En les últimes setmanes s'ha 
fet patent la nocivitat del Projecte 
Castor. Un impacte sismològic que 
l'oposició ciutadana ja va denun¬ 
ciar l'any 2009, quan els estudis 
sismològics que també demanava 
l'Observatori de l'Ebre van quedar 
en paper mullat. Tal i com anunci¬ 
ava l'Institut Geològic de Catalu¬ 
nya, en una nota el passat 4 d'oc¬ 
tubre, els terratrèmols percebuts 
per la població són el resultat del 
moviment centimètric de falles 
quilomètriques. 

A més d'aquesta afectació me- 
diambiental, també cal denunciar 
l'impacte que aquesta instal·lació 
té sobre la pesca i l'agricultura, 
dos dels pilar econòmics del ter¬ 
ritori del Sénia tant pel que fa a la 
modificació dels hàbits de pesca 
dels pescadors com per l'afectació 
que aquest procés té sobre la ma¬ 
teixa fauna subaquàtica. A més, el 
procés d'injecció i extracció de gas 
requereix d'uns processos que ge¬ 
neren enormes quantitats de CO2 i 
d'altres elements tòxics, totalment 
incompatibles amb les exigències 


mediambientals que se'ls reque¬ 
reixen als citricultors per poder co¬ 
mercialitzar els seus productes. 

El projecte Castor trenca dràsti¬ 
cament amb un model energètic 
renovable i sostenible, lluny de 
projectar la producció energètica a 
través d'energies renovables. Tam¬ 
bé cal denunciar un model energè¬ 
tic basat en grans infraestructures 
lluny dels centres de consum. 

Econòmicament aquest projec¬ 
te ha tingut un sobrecost, ja que 
ha passat dels 925 M€ inicials als 
1.700 M€. La Comisión Nacional 
de la Energia (CNE) ja va advertir, 
amb un informe el 7 de març del 
2012, que aquest sobrecost es po¬ 
dia donar per “assignació mitjan¬ 
çant mecanismes no concurrenci- 
als de determinades partides de 
la inversió". 

Però, més enllà dels costos de 
construcció i posada en funciona¬ 
ment d'aquesta planta, el dubte 
actual és qui haurà de pagar el pro¬ 
jecte si, finalment, el projecte Cas¬ 
tor no es posa en funcionament. 
Sobre aquesta qüestió, cal tenir en 
compte que el desmantellament 
de la Central Nuclear de Vandellòs 
I l'hem estat pagant els ciutadans 
durant molts anys. No es pot per¬ 
metre que els beneficis siguin pri¬ 
vats i els costos, públics. 


Coxxellengua 
a Sants 

Mercè Esteban, Sants 


El dissabte 19 d'octubre la CAL de 
Sants organitzà, amb el suport d'en¬ 
titats i associacions del barri, el Cor- 
rellengua de Sants, Hostafrancs i la 
Bordeta. 

El nucli de la Cal de Sants, que 
treballa des del 1996 al barri per la 
normalització de la llengua i la cul¬ 
tura catalana, impulsa cada any un 
Correllengua que des dels darrers 
anys compta amb la participació 
del Secretariat d'Entitats de Sants, 
la Bordeta i Hostafrancs per fer par- 
tíceps a l'entorn associatiu i veïnal 
de la diada. 

Aquest any el Correllengua, 
comptant amb la participació de 
gran part del barri, ha homenatjat 
en Miquel Martí i Pol arran del desè 
aniversari de la seva mort amb una 
sèrie d'actes al carrer per a totes les 
edats. Així, es va comptar amb ac¬ 
tivitats com el contacontes, la ma¬ 
rató de poesia, concurs de pintura 
ràpida, cantada popular, xocola¬ 
tada, una festa infantil, entre d'al¬ 
tres. Les escoles del barri també va¬ 
ren participar amb la construcció 
d'una peça per escola del mosaic 
del cartell del Correllengua que es 
va penjar a la plaça de Sants. 

Miquel Strubell i Trueta, sociolin¬ 
güista català, va cloure l'acte que es 
va donar per acabat amb un con¬ 
cert d'Splac i Kumbes del Mambo. 


Ouasi 
cent anys 
fotografiant 
Sants 

les Ozquadi, Sants 


> Estudi Fotogràfic Daguer- 
re, ubicat al 78 del carrer 


II 

| M de Sants, neix el 1916 de la 
mà de la família Bonet-Tà- 
pies, inicialment com un estudi dedi¬ 
cat als retrats, sota l'impuls principal 
de Martí Bonet Berenguer. L'edifici 
fou dissenyat pel reconegut arqui¬ 
tecte Joan Amigó qui també havia 
dissenyat l'emblemàtic edifici d'Anís 
del Mono. L'estudi es dedicava prin¬ 
cipalment a retrats per carnestoltes, 
núpcies, comunions... Amb el temps, 
quan la fotografia es popularitza, co¬ 
mença a abaratir-se de continguts i 
personatges que ja no es limiten a les 


classes mitges-altes i altes, com havia 
sigut anteriorment. 

Martí Bonet, nascut el 1882 a Gui¬ 
merà, havia treballat a Terrassa com 
a retratista. El 1909 la premsa local 
ja elogiava els seus treballs com a 
retratista, principalment fetes mit¬ 
jançant les tècniques del platí i el 
bromur de plata. Abans d'obrir l'Es¬ 
tudi Fotogràfic Daguerre tenia una 
galeria al número 97 del carrer Sants 
on exposava els seus treballs. Martí 
Bonet va morir el 1961 llegant a la 
seva família la gestió de l'estudi. Ac¬ 
tualment l'Arxiu Fotogràfic de Bar¬ 
celona està elaborant un llibre sobre 
aquest estudi. 

Per retre homenatge als quasi cent 
anys d'existència de l'Estudi Fotogrà¬ 
fic Daguerre, l'associació Fotocon- 
nexió ha organitzat una exposició al 
Centre Cívic Cotxeres on es pot veure 
un recorregut per les fotografies rea¬ 
litzades per Martí Bonet a Terrassa i 
a l'Estudi Daguerre. L'exposició es va 
crear mitjançant una “Crida Ciutada¬ 
na" en la que a través del seu facebo- 
ok, així com flyers i cartellería al barri, 


van fer una difusió de l'esdeveniment 
perquè tothom qui tingués fotografi¬ 
es fetes a l'Estudi Foogràfic Daguerre 
les posés a diposició per poder mun¬ 
tar l'exposició. 

El resultat és un interessant recor¬ 
regut per la història del barri a través 
de les fotografies, que finalment va 
ser possible gràcies a una campanya 
de micromecenatge força exitosa que 


la plataforma Plotlatch va posar en 
marxa en la que varen aconseguir 
1.890 euros quan inicialment en de¬ 
manaven 1.492. 

Paral·lelament Fotoconnexió 
també treballa amb altres projec¬ 
tes com “Fotos en Conserva", un 
curs per aprendre a digitalitzar i 
conservar fotografies antigues 
amb mitjans casolans. 



Exposició al Centre Cívic de Cotxeres 


JES OROUADI 


Cinc 

noves línies 
de bus 
a la xaxxa 
ortogonal 


Dani Martínez, Sants 


U n any després d'inici- 
ar-se a Barcelona la tran¬ 
sició vers la nova xarxa 
ortogonal d'autobusos 
amb les línies H12, D20, V7, V21 i H6, 
aquest novembre TMB posarà en 
funcionament cinc noves amb fre¬ 
qüència de 8 minuts, comportant la 
desaparició de les actuals 15, 28,36, 
41,43,44472. 

L'actual línia 72 es transforma¬ 
rà en la nova V3. L'inici serà al 
tocar del port industrial i després 
de recórrer la Zona Franca i La 
Marina fins la plaça Cerdà, con¬ 
tinuarà pel túnel de la Ronda del 
Mig fins Les Corts i la plaça Maria 
Cristina. El final del recorregut a 
la banda muntanya serà diferent 
a la 72, ja que des de la plaça Prat 
de la Riba, en comptes d'acabar a 
la Bonanova pujarà fins a Sarrià i 
Can Carelleu. 

L'actual línia 15 passarà a ser la 
H08. També des de Collblanc, pel 
Camp Nou i travessant Les Corts, 
recorrerà la Diagonal des de Fran¬ 
cesc Macià fins gairebé la plaça 
Verdaguer. Des d'allà travessarà 
pel carrer Indústria el barri de la 
Sagrada Família i el Camp de l'Ar¬ 
pa. La gran novetat de la nova H08 
en relació a la 15 és que extèn el 
recorregut fins els barris de La Sa- 
grera, Sant Andreu i La Verneda 
fins La Maquinista. 

Les actuals línies 43 i 44 s'unifi¬ 
caran en la nova H10. Des de Coll¬ 
blanc passarà pel sota el Camp 
Nou, i travessarà Les Corts fins 
l'Estació de Sants. Des d'aquí, el 
recorregut per l'Eixample conti¬ 
nuarà siguent el mateix que la 
43 i 44 actuals (carrer València; o 
Mallorca de tornada) i després pel 
carrer Guipuscoà fins al barri de 
La Pau, a tocar del riu Besòs. 

Les altres dues línies seran la 
H16 (actual 36 i 41), que des de 
Paral·lel - Ronda St.Pau recorrerà 
tota la façana marítima fins Dia¬ 
gonal Mar; i la V17, que des del Port 
Vell passarà per la Via Laietana i, 
substituint a l'actual 28, travessa¬ 
rà l'Eixample, Gràcia, Vallcarca i El 
Coll fins El Carmel. 


la umF 
ímnsiblc 

Cooperativa Autogestionària 

COMUNICACIÓ GRÀFICA 

£t sents invisible ? Nosaltres t’ajudem... 

LLIBRERIA CRÍTICA 

Més que una llibreria al cor del barri... 

RECERCA & INTERVENCIÓ 

La memòria de l’ahir, les propostes pel demà... 


www.laciutatinvisible.coop 

c/RIEGO 35 baixos 08014 (bcn) 93 298 99 4 7 



i 

(Pij^zeria cfi^istorante 

(Putjçinef-Cis 

Menú migdia 12€ 

Menú pizza 8,50€ 

Servei a domicili 

Carrer de Salou, 23. 080014 
Tel. 936112485 - 675446161 

Horari: de 13.30 a 16 hores i de 20.30 a 24 hores 
Dilluns tancat 

www.restauranteputxinellis.com 



NoHÉmt FfíLTES tu! 

Ül 



INDEPENDENTISTA 

de Sants Jaume Compte 


Carrer Muntadas,24, 

08014 Sants, Barcelona, Països Catalans 
ww w.ci s-ja u meco m pte.cat 
o visita'ns al Facebook i al Twitter 


EL TEU DENTISTA 
DELBARRI 

Dr. Marça 
Solanas i 
Esquerra 

ODONTÒLEG Col. num. 2325 


Carrer d’Olzinelles, 96, lr. 
08014 BARCELONA 

Tel. 93.332.04.19 

mail: msolaiiasdentist@iiifonied.es 

Una crònica dia a dia 



clama 

contxa 

el feixisme 

En resposta a la manifestació que grups d’ultradreta, organitzats en 
la plataforma Espana en Marcha, volien fer al barri el 12 d’octubre, 
entitats i persones del barri i d’arreu van donar resposta: 
es van organitzar per impedir el desplegament dels feixistes al barri. 


Redacció 


Diumenge 6 d'octubre Uns 200 veïns i veïnes es van re¬ 
unir a la plaça de Sants en Assemblea Popular, amb 
l'objectiu d'articular una resposta col·lectiva que 
evités la concentració nazi-feixista prevista pel 12 
d'octubre a la mateixa plaça. 

La convocatòria va tenir una àmplia acollida i es 
va decidir encarar l'amenaça feixista amb diverses 
accions, des de cassolades als balcons, una parada 
informativa durant la setmana prèvia al 12-O, una 
manifestació el 10 d'octubre que va acabar al Dis¬ 
tricte de Sants, i una concentració pel mateix dia 12 
a la plaça de Sants des de les vuit del matí. 

Dilluns 7 d'octubre Diverses entitats es van reunir amb 
el gerent del Districte de Sants-Montjuïc per exigir 
que s'impliqués activament per tal d'impedir la con¬ 
centració nazi-feixista. 

Dimarts 8 d'octubre La Federació d'Associacions de 
Veïns i Veïnes de Barcelona (FAVB) alertava a 
l'opinió pública que diferents moviments d'ex¬ 
trema dreta d'arreu de l'estat volien fer acte de 
presència als carrers de Barcelona el 12 d'octubre. 
Així mateix es va adreçar a la Conselleria d'Inte¬ 
rior i a l'ajuntament per a què els actes feixistes 
fossin prohibits. 

Dimecres 9 d'octubre A petició del diputat David Fer- 
nàndez (CUP-AE), el conseller Espadaler informa¬ 
va que el Departament d'Interior havia prohibit la 
manifestació d'Espana en Marcha entre la plaça 
de Sants i la plaça Espanya. Segons el conseller, els 
neonazis només tindrien autorització per manifes¬ 
tar-se a la muntanya de Montjuïc. Com a reacció, Es¬ 
pana en Marcha va presentar un recurs al Tribunal 
Superior de Justícia. 

Dijous 10 d'octubre Unes 500 persones es van manifes¬ 
tar des de la plaça de Sants fins la seu del Districte 
per mostrar el seu rebuig als actes feixistes que es 
volien realitzar al barri el 12 d'Octubre. Així mateix, 
la manifestació va passar per plaça Espanya i es va 
aturar davant de la comissaria de Mossos d'Esqua¬ 
dra, per denunciar la mort d'un home al Raval en 
mans de la policia. 

Divendres 11 d'octubre El Tribunal Superior de Jus¬ 
tícia va tombar el recurs de Espana en Marcha 
contra la prohibició parcial de la manifestació. La 


manifestació va quedar fixada per marxar des de 
la plaça Espanya fins a Montjuïc. A partir de les 
ígh Can Batlló va acollir les Jornades Antifeixis¬ 
tes organitzades per la Plataforma Antifeixista. 
Hi van participar col·lectius d'arreu com l'Anti- 
faschistische Aktion de Berlín, la Coordinadora 
Antifascista de Madrid, Varsòvia Antifa, Petr Si- 
laev (militant i escriptor antifeixista de Rússia), 
i es va fer una videoconferència amb Guido Cal- 
diron (escriptor italià antifeixista). No es va re¬ 
gistrar cap incident i va haver-hi una gran aflu¬ 
ència de gent. 

Dissabte 12 d'octubre Centenars de veïns i veïnes de 
Sants i gent vinguda d'arreu es varen concentrar 
a la plaça de Sants des de les vuit del matí. Tot i 
que la marxa dels feixistes va ser prohibida el dia 
anterior pel Tribunal Superior de Justícia de Ca¬ 
talunya, no va parar d'arribar gent a la plaça. Cap 
a dos quarts d'onze els manifestants ja tallaven 
la carretera de Sants. 

A les nh una columna de manifestants, que su¬ 
mava al voltant de les mil persones, va anar fins a 
la plaça Universitat per sumar-se a la convocatò¬ 
ria de la Plataforma Antifeixista. En aquest punt, 
el dispositiu policial va créixer i un total de deu 
furgonetes de la Brigada Mòbil de la Guàrdia Ur¬ 
bana (BRIMO), juntament amb un nodrit grup de 
policies de paisà, van seguir la manifestació. 

La marxa antifeixista va transcórrer entre les 
ovacions de moltes veïnes, que des dels balcons 
donaven suport. A l'arribada a plaça Universitat 
es va incrementar la tensió amb topades amb 
simpatitzants espanyolistes que hi passaven. 
Poc després, un cordó d'agents de la BRIMO i de 
l'Àrea Regional de Recursos Operatius (ARRO) va 
separar la manifestació de plaça Universitat dels 
manifestants espanyolistes que, un cop finalitzat 
l'acte de plaça Catalunya, passaven pel davant de 
la concentració antifeixista. 

L'acte de la Plataforma Antifeixista va fina¬ 
litzar amb parlaments de portaveus de la Coor¬ 
dinadora Antifascista de Madrid, la Xarxa An¬ 
tifeixista per Grècia i un col·lectiu de persones 
migrades. Un cop l'organització va desconvocar 
la concentració, més d'un miler de manifestants 
va pujar pels carrers de l'Eixample fins arribar 
a la plaça de Sants, on finalment la protesta va 
acabar amb un dinar popular. 


Ouan 

el feixisme 
pica a la porta 

Marc Rude 


Quan els nazis van venir a buscar els comunis¬ 
tes, vaig callar, perquè jo no era comunista. 

Quan van empresonar els socialdemòcrates 
vaig callar, per què jo no era socialdemòcrata 

Quan van venir a buscar els sindicalistes, 
no vaig protestar, per què jo no era sindicalista 

Quan van venir a buscar els jueus, 
no vaig protestar, per què jo no era jueu 

Quan em van venir a buscar a mi, 

no hi havia ningú més que pogués protestar. 

Martin Niemòller 

Ouan el feixisme pica a la porta de casa, el 
ciutadà anònim s'adona que ja és massa tard. 
S'adona que la culpa també és seva, que són 
la seva indiferència, la seva passivitat, les que 
han permès que els bàrbars s'apoderessin de 
càrrecs i carrers. És aquesta “majoria silen¬ 
ciosa'', que deserta en massa del camp de bata¬ 
lla de les idees, pacient resignada de la malal¬ 
tia capitalista... Oui obre la porta a la infecció 
oportunista del cos social que és el feixisme. 

Espana en Marcha, Casal Tramuntana, Lli¬ 
breria Europa... Si la cosa passa de la ratlla, els 
poders públics ja hi faran alguna cosa. Les ins¬ 
titucions ens salvaran? Potser ho farà un estat 
governat pels néts de ja sabem qui, que enco¬ 
breixen els crims del seu avi davant la vergo¬ 
nya del món i legislen en memòria seva. 0 la 
solució deu ser la independència... De veritat, 
som un país tan avançat que la violència fei¬ 
xista, homòfoba i racista és un servei públic, 
competència de la Generalitat i les seves es¬ 
quadres de la mort. També podem confiar en 
les condemnes hipòcrites d'una UE farcida de 
camps de concentració per a migrants que ha 
convertit el mar Mediterrani en un gran ce¬ 
mentiri. Les polítiques institucionals esdeve¬ 
nen, més que res, una fructífera font d'inspira¬ 
ció per als portaveus de l'odi i les seves bandes 
de descerebrats de gimnàs que, fet i fet, només 
van una mica més enllà. 

La resposta ha d'articular-se, doncs, des de 
baix, als barris. Ningú els aturarà si no ho fem 
nosaltres, i tan sols podrem plantar-los cara si 
aquest nosaltres arriba a cada casa, pren cons¬ 
ciència i s'organitza. I actua sense por, doncs 
recorda que el discurs feixista no és una opi¬ 
nió, és la mort feta paraula. La lluita antifei¬ 
xista trascendeix la confrontació política, és 
un combat per la defensa de la humanitat. I la 
passivitat comporta la derrota, la ingenuïtat 
comporta la derrota. I hi tenim molt a perdre, 
tot, de fet: la vida. Anticipem-nos, doncs, a plo¬ 
rar noves víctimes d'aquesta fastigosa reedi¬ 
ció del feixisme que s'escampa per Europa i 
retornem els nous botxins a les clavagueres de 
la història. 

Una mirada als darrers temps 

El barrí crida 
“No passaran” 

Gemma Pazeza 


El barri de Sants arrossega una llarga història de llui¬ 
ta antifeixista que fa que no sorprengui que, en una 
assemblea veïnal convocada el diumenge 6 d'octubre 
davant de l'amenaça de concentració feixista a la pla¬ 
ça de Sants, la resposta fos tan àmplia i contundent. 

El “No passaran'' és un lema que des de Sants s'ha 
cridat ben fort des de fa anys. 

A finals dels 90 van començar les mobilitzacions 
al barri per fer fora els feixistes que cada any es reu¬ 
nien a la plaça dels Països Catalans el 12 d'octubre per 
enaltir el racisme, l'homofòbia, el genocidi comès a 
l'Amèrica Llatina i el feixisme, en mítings que anaven 
acompanyats d'agressions contra immigrants, perso¬ 
nes sense-sostre, joves antifeixistes, etc. 

L'any 1998 centenars de persones van intentar arri¬ 
bar a la plaça dels Països Catalans, però la policia va 
respondre amb càrregues i detencions. L'any següent, 
el 12 d'octubre de 1999, serà recordat en la memòria col- 
lectiva com l'any en què es va fer fora els feixistes del 


barri, encara que amb costos repressius molt elevats 
pels manifestants antifeixistes. Quan la manifestació 
intentava arribar a la plaça dels Països Catalans fortes 
càrregues policials van intentar aturar-la i van detenir 
vint-i-sis persones, catorze dels quals van acabar a la 
presó. Immediatament va començar una campanya 
exigint la seva posada en llibertat, que va aplegar la 
solidaritat social, dia rere dia, fins que un mes després 
van ser alliberats amb càrrecs. 

Des de l'any 2000, l'acte feixista s'ha traslla¬ 
dat a la plaça de Sant Jordi, a Montjuïc, i en paral- 
lel ha continuat la lluita antifeixista, amb manifesta¬ 
cions cada 12 d'octubre a Sants o al centre de la ciutat. 
L'any 2001 es va intentar també aturar l'acte feixista 
de la plaça Sant Jordi, que va acabar de nou amb la 
intervenció policial i més detencions. La història ens 
demostra que l'esforç col·lectiu i la lluita antifeixista 
han de continuar vives, perquè el feixisme no tingui 
cabuda ni al barri ni enlloc. 



Col·lectius 

azitifeixistes 



La Plataforma Antifeixista de Barcelona 

La Plataforma Antifeixista de Barcelona ha tornat al 
carrer davant del creixement de les amenaces feixistes: 
Plataforma per Catalunya a les institucions, l'obertura 
del Casal Tramuntana, agressions i presència ostentosa 
de nazis als carrers i mobilitzacions, etc. 

“No són només els partits i organitzacions nazis o 
criptofeixistes les que ens preocupen. Ja sigui per la 
pressió dels sectors més conservadors de l'extrema dre¬ 
ta, ja sigui pel mateix funcionament del sistema capita¬ 
lista, plantejaments i polítiques atribuïdes al feixisme 
són assumides sense que els tremoli la mà pels diver¬ 
sos partits governants. És en aquest sentit que veiem 
l'ofensiva reaccionària del PP contra l'avortament, les 
amenaces a canviar la llei sobre el matrimoni homose¬ 
xual o les polítiques racistes contra els migrants, sent la 
més recent la de la retirada de la targeta sanitària a qui 
no tingui papers''. 

Davant tot això, han vist la necessitat de crear un 
moviment antifeixista ampli capaç de construir eines 
permanents d'anàlisi, difusió i de lluita que permetin 
treballar l'arrel del problema. 

“La nostra tasca és jugar un paper que serveixi com 
a òrgan vertebrador del moviment antifeixista per tal 
de no donar lloc a un avenç, ni tampoc a una transfor¬ 
mació del feixisme, sinó destruir-lo per complet, perquè 
entenem que és una de les múltiples formes en què 
se'ns presenta el capitalisme. Som per tant conscients 
que no podrem destruir-lo si no destruïm també el 
capitalisme''. 

La Plataforma Antifeixista va organitzar el passat 
mes d'octubre les Jornades Antifeixistes a Can Batlló, 
divendres 11, en les que membres de col·lectius de dife¬ 
rents llocs d'Europa (Berlín, Madrid, Varsòvia, Rússia i 
Itàlia) van explicar les seves amenaces feixistes i les es¬ 
tratègies de lluita antifeixista. També, el dia 12 al matí, 
van convocar la concentració antifeixista de plaça Uni¬ 
versitat que va aplegar centenars de persones. 


Unitat Contra el Feixisme i el Racisme 

És un moviment social assembleari, plural i ampli que 
treballa en xarxa amb una gran llista d'entitats i col- 
lectius adherits que van des de la Plataforma d'Afec¬ 
tats per la Hipoteca (PAH) o els grans sindicats, fins a 
esplais, ONG o partits polítics units en torn a un mínim 
denominador: aturar l'avenç de les formacions d'extre¬ 
ma dreta i els discursos racistes. Treballen en xarxa i 
tenen diversos grups locals arreu de Catalunya 

Les seves lluites s'han centrat en quatre eixos: 

- Concentracions de rebuig front als assassinats de jo¬ 
ves activistes antifeixistes a Grècia o França, així com 
les agressions a un jove pakistanès al Raval. 

- Demanar el tancament del Casal Tramuntana al 
Clot, on hem fet una àmplia campanya de consciencia¬ 
ció entre el veïnat. 

- El passat 12 d'Octubre van participar, junt amb l'As¬ 
semblea Bolivariana i altres grups, en l'organització 
d'un concert a la plaça de la Mercè per denunciar la pre¬ 
sència de feixistes a Barcelona. 

- A les xarxes socials, a part de fer difusió de les seves 
activitats, expliquen com darrere de la falsa màscara 
de demòcrates, els feixistes llueixen en privat símbols, 
salutacions o reflexions carregades de l'odi més extrem 
contra els més febles. 


Pera més informació i adhesions: 

Mail: info@unitatcontraelfeixisme.org 
Web: www. unita t contra e Ife ix is me.org 
Fa cebook: www fa cebook. com/un itatcfr 
Twitter: @UnitatvsRacisme 

Extrema dreta i estratègies 
de resistència: el cas alemany 


Elba Mansilla / Silke Hünecke 


L 'ultradreta alemana és molt complexa 
i heterogènia, tant en el plànol ideo¬ 
lògic com en la forma d'organitzar-se. 
Actualment la componen partits po¬ 
lítics d'extrema dreta i nazis, i en la darrera 
dècada ha anant guanyant pes l'anomenada 
subcultura del rock de dretes —que represen¬ 
ta una font d'ingressos i un mitjà d'agitació 
i captació molt important— i els grups autò¬ 
noms d'acció, molt actius i molt violents. 

Aquesta escena està molt masculinitzada, 
tot i que les dones ja representen entre el 20 
i el 35% dels integrants. Aquestes, per la seva 
imatge normativa, han anat guanyant pro¬ 
gressivament pes en l'organització, on hi de¬ 
senvolupen una paper cada cop més impor¬ 
tant, ja que la seva imatge de normalitat els 
ha permès anar-se obrint terreny per a l'actu¬ 
ació i passar més desapercebudes. 

Els 90 van ser una dècada en què el movi¬ 
ment nazi gaudia de bona salut. Gairebé cada 
setmana organitzaven alguna mobilització, 
i hi va haver fins i tot atacs a cases d'acolli¬ 
da de persones migrades, com els casos d' 
Hoyerswerda o Rostock. Sota el lema “zones 
nacionals alliberades'', els nazis van anar 
obrint espais sota el seu control, on hi actu¬ 
aven amb total impunitat. A principis dels 
2000 el govern alemany va fer una ofensiva 
repressiva contra aquestes organitzacions: 
va prohibir partits i associacions, va anul·lar 
concerts i va efectuar nombroses redades, 
amb resultat d'incautació d'armes i material 
explossiu, i centenars de detinguts i penes de 
presó. Per fer front a l'estratègia repressiva de 
l'estat, l'ultradreta va mutar en noves formes 
d'organització. 

El nou terror nazi 

Arrel de l'ofensiva repressiva, moltes estruc¬ 
tures nazis van passar a la clandestinitat. 
Es calcula que entre 150 i 200 persones van 
formar part de la xarxa de recolzament que 
abastiren de documentació, diners i infraes- 
tructures els integrants del grup National- 
sozialistischer Untergrund (NSU), el grup ne- 
onazi desarticulat al 2011 i responsable de 
10 assassinats, 2 atemptats amb bombes i 15 
asalts a bancs des de 1998. Aquest grup és 
potser el cas més conegut de cèl·lula nacio- 
nalsocialista i racista, organitzat de forma 
autònoma però coordinat amb altres grups 
afins. Es calcula que actualment a Alemanya 
hi ha almenys 220 neonazis que viuen a la 
clandestintat organitzats en estructures si¬ 
milars al NSU. 

Els grups nacionalistes autònoms 

Una altra reacció a la repressió dels 90, foren 
els grups nacionalistes autònoms, que sense 
estructura legal van començar a aflorar per 
tot el territori alemany, fins al punt de ser la 
forma d'organització dominant a l'actualitat. 
Són una subcultura urbana i moderna, que 
s'ha apropiat del graffitti i la música hip-hop 
com a canal d'expressió i agitació, i han co¬ 
piat l'estètica de l'esquerra antifeixista. S'or¬ 
ganitzen a partir de petits grups sense jerar¬ 
quia, són molt activistes i de posicionament 
autònom respecte els partits nazis. Una de les 
seves tasques principals ha estat espiar i per¬ 
seguir militants antifeixistes, sindicalistes i 
periodistes d'esquerres, arribant a publicar 
llistes amb els noms, les fotos i les adreces 
dels seus “enemics”. 

El partit nazi NPD 

Amb 50 anys d'història i al voltant de 6.000 
afilitats, aquest partit racista i antisemita es¬ 
tà força fragmentat entre els diferents cor¬ 
rents. Els mals resultats electorals dels dar¬ 
rers anys han contribuït a debilitar encara 
més l'NPD, quant a nombre d'afiliats, vots 
—l'i,2% de l'electorat— i participació. 


La relació entre els partit i la resta d'or¬ 
ganitzacions és molt estreta, no només en 
l'àmbit personal, sinó també en l'estruc¬ 
tura. Existeix una interdependència que els 
fa possible recolzar-se mutuament en les ac¬ 
tivitats, La mobilització del vot o disposar 
d'una estructura legal per anunicar les mar¬ 
xes, els concerts i les concentracions. 

De l’acció directa als bloquejos de masses 

El moviment antifeixista actual té el seu ori¬ 
gen en el moviment autònom dels anys 80 
que fonamentalment donava resposta a la 
violència neonazi, però a finals dels 90 es va 
transformar en un moviment revoluciona¬ 
ri, amb intenció de lluitar contra el racisme, 
l'antisemitisme, el sexisme i l'homofòbia, des 
d'una perspectiva anticapitalista. A l'actua¬ 
litat existeixen més d'un centenar de grups a 
Alemanya, que combinen el treball en l'àm¬ 
bit local, amb l'organització de plataformes 
unitàries d'àmbit regional o inclús estatal. 

L'estratègia antifeixista més existosa dels 
darrers anys han estat els bloquejos de mas¬ 
ses, sent el cas de Dresde el més significatiu. 
En commemoració del bombardeig aliat de la 
ciutat el febrer del iqaç. els nazis organitzen 


des de finals dels 90 una marxa per glorificar 
el nacionalsocialisme i victimitzar el poble 
alemany. La movilització ultra va arribar a 
aplegar més de 6.000 a partir de 2005. 

Després de diferents intents fallits per atu¬ 
rar la disfïlada nazi, al 2010 es va constituir 
una plataforma formada per associacions, 
partits, sindicats, organitzacions juvenils i 
fins i tot de l'església. Va ser un treball intens 
i a llarg tarmini, en què es va voler copiar l'es¬ 
tratègia de les protestes antinuclears fins ar¬ 
ribar al consens per l'unitat d'acció. Al primer 
bloqueig van participar més de 12.000 perso¬ 
nes, distribuïdes pels diferents punts estratè¬ 
gics de la ciutat, de forma que la policia no va 
poder controlar la situació i els nazis no van 
poder desfilar. Des d'aleshores, l'estratègia 
del bloqueig —unitària, plural, participativa 
i inclusiva— s'ha repetit amb èxit a Dresde, i 
altres ciutats, esdevenint una forma de resis¬ 
tència massiva, popular i existosa, que ha 
contribuït de forma determinant en debilitar 
—encara més— l'extrema dreta alemana. 


Ciisi social i auge 
de l’ultxadxeta: 
el cas gxec 

Xazxa Antifeixista per Grècia 


T res anys han passat des del moment 
en què la societat grega va ser arros¬ 
segada cap a una guerra social no de¬ 
clarada. La irrupció de l'Fons Monen- 
tari Internacional (FMI) i les violentes mesures 
d'austeritat s'ha traduït en imatges de dolor, 
desesperança, humiliació i mort. L'FMI ha sig¬ 
nificat 3.000 suïcidis, camps de concentració 
per a refugiats i immigrants, militarització dels 
cossos policials, tortura a les comissaries, desa¬ 
parició d'hospitals i universitats i saqueig dels 
recursos naturals per empreses multinacionals. 

En front aquest escenari de descomposició 
extrema, els moviments socials s'han autorga- 
nitzat i tractat de trencar amb ràbia i dignitat 
les cadenes de l'esclavatge. La burgesia grega i 
els partits polítics que la representen van pren¬ 
dre la decisió històrica d'apostar, amb la violèn¬ 
cia d'un partit purament nazi, la longevitat de 
la seva hegemonia. Albada Daurada és l'última 
carta d'un repugnant sistema que està dispo¬ 
sat a mantenir —a qualsevol preu— l'ordre 
establert. 

La organització nazi, des dels inicis dels anys 
80, assumia la tasca de reprimir tot allò que no 
aconseguien els mecanismes de repressió es¬ 
tatals. Abans de la seva entrada al parlament, 
el maig de 2012, Albada Daurada era acusada 
d'haver comès un centenar d'atacs contra gent 
d'esquerres, anarquistes, estudiants en lluita, 
refugiats i immigrants, homosexuals, prosti¬ 
tutes, etc. La seva cúpula directiva gaudia d'uns 
estrets vincles amb l'estat profund i quasi mai 
va haver de donar explicacions pel dolor i pati¬ 
ment que havia provocat. 

Després de l'entrada dels feixistes al parla¬ 
ment, la violència feixista s'ha disparat. Les sec¬ 
cions d'assalt han sembrat el terror, en el darrer 
any i mig s'han registrat 281 atacs, 400 ferits i 3 
assassinats. L'Estat grec ha permès als feixistes 
imposar una realitat de canibalisme social, de 
manera que l'assassinat de Pavlos Fyssas, mú¬ 
sic antifeixista, era simplement una qüestió de 
temps. Després de l'assassinat i l'aixecament 
popular, el govern es va veure obligat a frenar 
la bèstia que fins al moment estava alimentant. 

El sistema judicial va obrir el clavegueram i 
ara s'escorren tots els excrements que hi con¬ 
tenia. Albada Daurada, segons l'acusació del 
Tribunal Suprem, és una organització criminal 
que trafica amb dones, armes i comerç il·legal. 
El seus seguidors s'entrenen en campaments 
paramilitars amb el maneig, inclús, d'armes de 
foc. A les cases dels dirigents s'han trobat armes 
il·legals i desenes de milers d'euros. Abans de 
detenir-los una desena d'oficials de la policia 
varen ser destituïts per ser col·laboradors del 
grup feixista. Als serveis secrets, l'oficial que 
suposadament vigilava el Partit va resultar ser 
parent d'un dels diputats. Juntament amb els 
feixistes detinguts, van detenir una vintena de 
policies per funcionar com a infiltrats al partit. 

Amb tot aquest panorama, mentre la lluita 
contra el feixisme no es converteix en una lluita 
contra la tirania del capital, generació darrere 
generació seguirà pagant amb la seva sang. Ni 
l'estat, ni cap altra institució, poden destruir el 
feixisme. Sempre, davant aquest històric deure, 
el poble serà l'únic protagonista. 

La Xarxa Antifeixista per Grècia organitza un 
festival antifeixista a Barcelona, el 16 de novem¬ 
bre amb l'objectiu d'enviar el potent missatge 
de solidaritat al moviment social que lluita 
contra el feixisme i el capitalisme. Amb xerra¬ 
des i debats informatius volem transmetre la 
magnitud dels crims que s'estan cometent avui 
a Grècia amb la intenció d'utilitzar tots els be¬ 
neficis per donar suport a aquesta lluita. 
Mentre respirem, el feixisme no passarà! 


Xarxa Antifeixista per Grècia 
16 de Novembre de 2013*- Ateneu Popular gBar- 
ris - Horari: 13:00-02:00 


Percentatge de vots a partits d’ultradreta en els parlaments 
Europeus. Dades de les últimes eleccions. 



República Txeca 
Romania 
Suècia 
Suïssa 
Regne Unit 


Xipre ■ 1 % (ELAM) 
Catalunya 1 , 7 % (PxC) 

RACÓ HISTÒRIC 

Sants, 1700 


Agus Giralt, Barcelona 


E xposicions, obres de teatre, aplicaci¬ 
ons per a mòbils o rutes per la ciutat 
són algunes de les activitats que ser¬ 
viran per commemorar els 300 anys 
de la derrota del 1714. De ben segur que l'any 
vinent serem capaços de situar els escenaris 
del setge a Ciutat Vella. Però, com era Sants? 

L'any 1700 Barcelona era tancada dins les 
muralles i dividida per la Rambla, una anti¬ 
ga riera. A la banda Besòs hi havia barris po- 
pulosos com la Ribera i a la banda Llobregat 
el Raval, una ampliació de la muralla on van 
proliferar els horts i les institucions religioses 
i escolars. Fora muralles els camps i les masi¬ 
es s'alternaven amb parròquies que tenien la 
forma jurídica de “Carrers de Barcelona'' i que 
depenien del Consell de Cent. 

Sortint de la ciutat pel portal de Sant Anto¬ 
ni un camí seguia per l'actual avinguda Mis- 


tral fins al Coll dels Inforcats, a l'actual plaça 
d'Espanya, on s'encreuaven els camins de 
Martorell, Sant Boi i el delta del Llobregat. El 
1344 es va situar una creu de terme, que poste¬ 
riorment es cobriria amb un templet. La Creu 
Coberta va perdurar fins al segle XIX. Des del 
segle XV i fins al 1715, també s'hi van instal·lar 
les forques, on els penjats romanien 20 anys. 
Segons Joan Amades “Era tingut com un lloc 
esgarrifós i ningú no s'hi acostava''. 

Entre el 1584 i el 1785 també hi funcionaren 
el molí Xic i el molí Gran de la Creu Coberta, 
els dos primers molins de vent de Barcelona. 
L'antiga carretera es dirigia cap a Sants pel 
carrer de Sant Crist. Santa Maria, una capella 
romànica datada el 413, era el centre del nucli, 
i compartia espai amb el cementiri i la Casa 
del Rellotge. 

Tot i l'existència de dues torres: la Torre d'en 
Damians, un punt fortificat del castell, i la 
Torre d'en Llull, una torre propera a l'església, 
Sants era fora de la protecció de les muralles. 


Per això va ser campament de les tropes du¬ 
rant els molts setges que la ciutat va patir al 
llarg dels segles XVII i XVIII. 

El 25 de juliol de 1713 va començar el setge 
sobre Barcelona. 40.000 soldats borbònics 
van envoltar la ciutat acampant, entre d'al¬ 
tres llocs, a Sants. Al setembre del mateix any 
es produiria la batalla de la Creu Coberta, un 
“baptisme de sang'' per a les tropes d'Antonio 
de Villarroel. Una operació exitosa però que 
no va evitar el tràgic final. 

Amb la derrota del 1714 el Consell de Cent va 
desaparèixer i va ser substituït per un ajunta¬ 
ment escollit pel govern. Així doncs, fora mu¬ 
ralles van sorgir municipis com Sant Vicenç 
de Sarrià, Sant Gervasi de Cassoles, Sant Genis 
dels Agudells, Sant Andreu del Palomar i San¬ 
ta Maria de Sants. 



BURXANT ELS BYTES 

Oue és un atac DdoS? 


Bernat Costa, Sevilla 

D es del passat 12 d'octubre, i 
durant 9 dies, diverses webs 
allotjades en els servidors de 
Nodoso —col·lectiu que ofereix 
allotjament a diversos movi¬ 
ments socials— han estat inac¬ 
cessibles. 

Nodoso ha rebut el que s'ano¬ 
mena un atac DdoS, que consis¬ 
teix a realitzar tantes connexions 
que el servidor es satura. Posem 
un exemple més pràctic. Si el 
servidor fos una botiga, un atac 
DdoS consistiria en què milers de 
persones intentessin entrar a la 
botiga a la vegada. La porta no es 
prou gran i la gent deixa de poder 
accedir-hi. 



Mapa de l'atac contra Nodoso. 


Per realitzar aquests atacs 
s'acostumen a emprar les xarxes 
d'ordinadors “zombis”, ordina¬ 
dors infectats amb algun tipus de 
virus que donen accés al creador 
del virus a la màquina. D'aquesta 
manera, la persona que ha creat 
el virus, pot utilitzar ordinadors 
de gent innocent per a saturar 
una web. 

Aquestes xarxes zombis solen 
llogar serveis per atacar webs a 
alts preus. Algunes empreses fan 
servir aquests atacs per tombar la 
competència o per comprar acci¬ 
ons a baix preu. Trobareu més in¬ 
formació a www.nodo50.org 



FOGONS DE TEMPORADA 

Mirar el 
formatge de 
més a prop 


Núria May Masnou 


E s ben curiosa la poca cultura for¬ 
matgera que tenim a casa nost¬ 
ra. Quants cops hem sentit als pa¬ 
res, o als avis, amb la millor voluntat, 
donar-li a l'infant un entrepà “de 
manxegu, d'aquell del bo!''. El man¬ 
xec castellà, originat per la necessitat 
de conservar uns excewwdents de 
llet, és un formatge gros, curat, pro¬ 
duït majoritàriament amb barreges 
de llet d'ovella i vaca. El creixement, 
cap a mitjans del segle XX, ajudat 
per una publicitat que senyalava les 
excel·lències d'ingerir calci, el va ini¬ 
ciar en la futura perversió. Avui, a 
la majoria de supermercats i grans 
superfícies és difícil trobar un bon 
formatge manxec, la majoria són de 
curta curació, poc aromàtics i amb 
una capa de cera que no els deixa res¬ 
pirar. Pobre manxec. I a casa nostra? 
Al principat, i sobretot al Pirineu, se¬ 
gurament ens posaríem d'acord si di¬ 
guéssim que els formatges més tradi¬ 
cionals són el mató, el serrat i el tupí, 
i potser podríem afegir-hi el ja més 
actual garrotxa. El mató, un formatge 
de quallada àcida, fresc, proper a ter- 




rra d'escudella 



CUINA CATALANA ☆ WWW.TDK.CAT 

C/PREMIÀ, 20 SANTS - BCN ☆ 93 422 16 13 


NO MENGIS QUALSEVOL COSA 


esmorzars 
menú al migdia 
braves i tastets 
entrepans 
taules i amanides 
carta de nit 

Barreja de verdures d’hivern 
amb formatge 
Casa Mateu de Surp 

• Unes flors de bròquil 

• Unes flors de coliflor 

• Una unitat de remolatxa 

• 4 pastanagues 

• i porro 

• 2 carxofes 

• Un tros de col 

• Sucre 

• i cunya generosa de Casa Mateu 

• Oli d'oliva verge extra 

• Sal i pebre 

Talleu el porro a trossos, ofegueu-lo 
amb un raig d'oli en un cassó. Peleu la 
pastanaga i talleu-la fina. Afegiu-la al 
porro, cobriu la pastanaga amb aigua. 
Deixeu bullir el conjunt. Un cop tova, eli¬ 
mineu l'aigua sobrant, rectifiqueu de sal 
i pebre, afegiu un raig d'oli d'oliva cru i 
tritureu. Reserveu. Peleu la remolatxa 
sencera. En un cassó poseu-hi la matei¬ 
xa quantitat de sucre que d'aigua, ar¬ 
renqueu el bull i poseu-hi la remolatxa, 
deixeu que cogui fins que la remolatxa 
sigui tova. Talleu petites les flors de brò¬ 
quil i coliflor, escaldeu-les en aigua sala¬ 
da. Talleu la col a Juliana, saltegeu-la en 
una paella amb oli afoc viu perquè agafi 
color. Presenteu unes ratlles del puré i 
col·loqueu les flors de bròquil i coliflor, la 
col saltejada, làmines fines de remolat¬ 
xa i afegiu-hi unes làmines crues i fines 
del cor de la carxofa. Talleu el formatge a 
daus, incorporeu-los entremig de l'ama¬ 
nida i doneu-li un cop de calor al forn. Al 
treure, regueu amb oli d'oliva verge ex¬ 
tra i pebre. 


ritoris altament poblats on hi havia 
tradicionalment vaca i una possibili¬ 
tat de venda immediata, per menjar 
en pocs dies i ideal per ser acompa¬ 
nyat amb quelcom dolç com la mel. 
El serrat, el formatge del pastor del 
Pirineu, fet amb llet d'ovella del ra¬ 
mat, raspallat, de pell dura, potent. El 
tupí, el formatge d'aprofitament, el 
de la segona fermentació, el picant, 
l'alcohòlic. I el garrotxa, el de cabra, 
el tou, amb la pell florida, guardat a 
la cava. No acabaríem, podríem par¬ 
lar del recuit (fet a partir del xerigot, 
no de la llet), els formatges de pasta 
tova, tant de cabra com d'ovella o de 
vaca, produïts avui en moltes peti¬ 
tes formatgeries del Pirineu i d'arreu 
del principat. Els blaus, introduïts de 
nou a casa nostra no fa més de vint 
anys però amb excel·lents represen¬ 
tants guanyadors a certàmens in¬ 
ternacionals. Si la majoria d'aquests 
conceptes no ens sonen, és que com 
a societat hem comés algun error. 
Ara que tornem a parlar producte de 
proximitat, d'artesania, donem una 
oportunitat al formatge de casa nos¬ 
tra! El manxec segueix sent un gran 
formatge, com ho són també el comte, 
el parmesà, el roquefort o Yemmental. 
Aquests noms us sonaran més que 
els que hem anomenat abans, però 
no ens deixem enganyar: a vegades, 
com en el cas del Manxec, ens venen 
gat per llebre. És llavors quan és bo 
interessar-se pel formatge proper, fet 
a casa, i crec que no és dolent premiar 
a uns productors que valoren la qua¬ 
litat final del seu producte tant com 
valoren la llet i els animals que el fan 
possible. 



fotografia 

Tallers, cursos, rutes fotogràfiques. 

Retrats, reportatges. 

Fotografia d’estudi, arquitectura. 

Articles artesans, àlbums, emmarcació. 

Llibres, material fotogràfic, càmeres, i més... 

materialsensiblefotografia@gmail.com f 
93 667 19 22 c/Riego, 43. 08014 Ben. 

UN TOC D'HUMOR... 


EL POEMA 


Les PARADES DE METRO l LES TORRES VENECIANES DE CA PCAfA 

D'fs panxa S'ompli raw de publicitat 


v·A·v 




£M fXaüSM/A 

/UA BURXA 

EL WOO ESCOT 


DE BARíHONA® 


MÚSICA 

losep Fortuny, 
orgull de barri 



oriol creus 


David Vàzquez 


E l mateix any que jo vaig 
néixer, ho feia l’Elèctrica 
Dharma, segurament 
abans i tot. Segurament 
abans de considerar-se una compa¬ 
nyia i segur també que convençuts, 
ja de bon principi, de fer-ho amb 
l’esperit comunal i contestatari que 
sempre els ha caracteritzat. 

Sempre he sentit de la Dharma 
que van ser un revulsiu front la gri¬ 
sor franquista d’abans i després de 
la mort del dictador. Per aquest mo¬ 
tiu em van generar simpatia, fins i 
tot abans de sentir-los de prop i de 
saber qui eren realment. 

Amb el temps, la vida de barri 
t’ensenya i et situa. I sempre hi ha 
els bàndols que per la necessitat 
de discutir provoquen diferències. 
A favor i en contra. Curiosament 
amb la Dharma això no hi era i no 
hi és. A la Dharma se la tracta amb 
respecte. No pot ser d’una altra 
manera, són la banda de Sants (en 
majúscules). 


La Dharma no eren els típics mú¬ 
sics que limiten la seva professió a 
una simple forma de guanyar-se la 
vida. Si fos així, no haurien actuat a 
les Festes Alternatives, per sorpresa 
de molts —en més d’una ocasió—, 
amb les idees claríssimes i el cap 
sempre enlairat. 

Aquest cop però, el barri està 
de dol. Als 61 anys, la vida s’ha 
endut a Josep Fortuny, bateria i 
veu de la banda i el gran dels set 
germans. Icona de la banda, jun¬ 
tament amb el seu germà Joan. 
Somiant en els propers 40 anys 
que, com a grup, anaven a cele¬ 
brar després de la seva recent 
aturada. 

Josep Fortuny va tenir una sensi¬ 
bilitat única. Ho demostrava quan 
recitava, quan parlava i quan crea¬ 
va, tot captant sensacions que con¬ 
vertia en música. 

Ens deixa la persona, però no 
ho fan les cançons que, a banda 
de ser himnes, seran eternes. Per¬ 
què seguirem reivindicant que la 
gent vol viure en pau i perquè sa¬ 
bem que sempre, en algun lloc, la 
lluita continua! 


Europe Change Bad 

Europe change bad 
and my friends 
of foot in the ways. 

Listen now! 

Strong son for you 
crazy head. 

The man working 

for the money 

and we working for the life. 

Poor man walking 
to the streets 
and destroy the hypocrisy 
all round you. 

Not money, not simpathy 
many money, many simpathy, 
but friends, rich and poor 
the same history for me. 

Now, I can say 
with other language. 

En català! 

Però no et puc dir 
moltes frases, 
la música dins meu. 

Comprens! 

Temps lliure 
per anar esperant 
els amics 

que sempre arriben 
i sempre responen. 

Entens! 

Fàcilment nTacompanyes 
pel camí de la incertesa 
però no importa, 
jo sóc el mateix que neix 
en cada cançó. 

Europe change bad. 


SEBASTIÀ ROURE 
Europe Change Bad 
(Roure edicions , 2000) 


IL·LUSTRACIONS 

Esbossant el barri 


Enric Adell 


El passat mes de juliol, Barce¬ 
lona acollia la trobada Urban 
Sketchers, una cita anual en què 
il·lustradors de tot el món es tro¬ 
ben per recórrer una ciutat i in- 
terpretar-la a través del dibuix. 
El resultat de la trobada d'enguany 
ha siguit una exposició on s’hi mos¬ 
tren els dibuixos originals i una 
col·lecció de nou llibres, cadascún 
corresponent a un districte de Bar¬ 
celona, en format de quadern de no¬ 
tes de viatge. 

L’encarregat de retratar la vida 
santsenca, a base de tinta i aquarel- 
les, ha estat l’il·lustrador Víctor Mar¬ 


tínez, àlies Swasky, que ha plasmat 
en les pàgines del seu quadern tan 
els llocs més icònics del barri com els 
seus racons més íntims. 

A Voltant per Sants hi podem tro¬ 
bar la plaça d'Osca, l’estació de Ma- 
gòria, el parc de l'Espanya Industrial 
i fins i tot Can Vies, interpretats per 
la mà del dibuixant en traços ràpids 
i taques de colors orgànics. Més que 
no pas pretendre ser un retrat fidel a 
la realitat, l’autor ha fa ús de la seva 
subjectivitat per crear estampes gai¬ 
rebé impressionistes de l’atmosfera i 
el cromatisme dels llocs visitats. 

Aquest caràcter personal, es¬ 
pontani, imperfecte tan propi de 
Ysketching, s’aprecia en la línia tre¬ 
molosa del que dibuixa de peu, en el 


color a mig aplicar, en les anotaci¬ 
ons a mà alçada sobre arquitectura, 
les sensacions o les converses dels 
vianants que omplen els marges de 
cada pàgina. 


Autor: Swasky 

Editorial: Ajuntament de Barcelona 
Pàgines: g6 pàgines 
Tamany:2i x 16,5 cm 
Tintes: 4+4 tintes 
Enquadernació: 

Tapa dura amb llom de tela 

































núm. 176 I Novembre de 2013 I labuxxa.cat 


Agenda 1 11 


Formació amb perspectiva de gènere 

Exploxax la masculinitat 
pex xeconèixex-hi els pxivilegis 


Elba Mansilla 


L a ciutat invisible i l'associ- 
ació Cúrcuma ofereixen els 
propers 20 i 27 de novembre, 
i 4 de desembre un taller for¬ 
matiu aplicat adreçat a persones de 
sexe masculí que vulguin reflexio¬ 
nar sobre la seva condició d'home. El 
curs té una durada de 9 hores i s'hi 
emprarà una metodologia activa i 
participativa que combinarà tècni¬ 
ques com el treatre de l'oprimit i la 
Gestalt. 

Els objectius generals del curs 
són promoure una reflexió sobre la 
construcció de la identitat d'home, 
i fer visibles les violències i limita¬ 
cions generades per les masculini¬ 
tats hegemòniques. Segons Cúrcu¬ 
ma, “treballem aquest tema i qües¬ 
tionem el patriarcat perquè ens 
genera dolor i ens limita en el nostre 
desenvolupament integral com a és¬ 
sers humans, perquè aquest sistema 
genera un ‘ideal d'home' inabasta¬ 


ble a nivell personal, que es constru¬ 
eix sobre la base de rebutjar, negar i 
reprimir les qualitats femenines de 
l'experiència de vida dels homes''. 

L'associació Cúrcuma és una en¬ 
titat que promou la transformació 
individual i col·lectiva a partir de 
processos d'apoderament que afa¬ 
voreixen una presa de consciència 
crítica que contribueixi a procesos 
d'alliberament personal, des d'una 
perspectiva de gènere, transfemi- 
nista i comunitària. 

Aquest taller està emmarcat en 
l'oferta de coneixement aplicat fe¬ 
minista de La ciutat invisible, que ha 
realitzat diverses formacions com el 
curs “Dones, migracions i interven¬ 
ció social'', els tallers d'ejaculació 
femenina i orgasme prostàtic o el 
taller d'apoderament i autodefensa 
feminista “El cazador cazado''. 


Més informació: 
http://laciutatinvisible.coop 



Reflexionant sobre la identitat masculina. 


ASSOCIACIÓ CÚRCUMA 


Kabaret Koitton, Clandestino Club i Nit de Galls 

Nova temporada 


Núria Alcober 


J a ha passat més d'un any que 
el Koitton Club va pujar la per¬ 
siana. Per l'escenari del bar 
musical-cooperativa han anat 
pujant més d'un centenar de bandes, 
desenes de dj, companyies de titelles, 
poetes.... I les seves parets han anat 
canviant de pell cada mes albergant 
exposicions de tot tipus. 

I ara comença la nova temporada 
amb un projecte cultural en cons¬ 
tant evolució, que amplia i diversifica 
l'oferta amb Tobjectiu que el Koitton 
esdevingui un espai cultural de refe¬ 
rència a Sants i a la ciutat. 

Les nits del Clandestino Club són ja 
des del mes de setembre la cita men¬ 
sual per al mestissatge, el reggae, 
la rumba, el hip-hop. De la mà de dj 
Sendo, la programació del Clandes¬ 
tino Club oferirà nits temàtiques del 
que ell anomena músiques clandes¬ 


tines. Serà una nova parada i fonda 
del circuit ja existent de fa anys a bar¬ 
ris com el Raval i el Gòtic. 

Una altra de les novetats de la tem¬ 
porada ve marcada per les arts escè¬ 
niques, concretament pel cabaret. 
La companyia Dejabugo amb el seu 
espectacle “Cocholate Muffin" (8 de 
novembre) obriran aquest nou cicle 
mensual. 

I l'escenari del Koitton s'omplirà de 
purpurines, de lluentons, de perru¬ 
ques i sobretot d'humor amb el nou 
espectacle de la companyia Transtor- 
ners, Transfusión (13 de desembre), 
basat diàlegs a través dwwe, la tècni¬ 
ca del túrmix-playback. 

I la darrera novetat seran Les Nits 
de Galls o també dit els vespres de 
micro obert. Quinzenalment (12 i 26 
de novembre a les vuit del vespre) 
l'escenari del Koitton s'oferirà a tots 
els músics i músiques que facin el 
salt i que l'ocupin. 




NOVEMBRE" 

2 0 13 

SSÍND ARÚS Os 


DIVENORES 1 I 20:00ll I entrada lliure 
ADIÓS AL 35MM: RÈQUIEM POR EL CELULOIDE 

(INAUGURACIÓ ALTAR DE MUERTOS) 

dissabte 2 1 21:00h 1 -• 3€ 

CLANDESTINO CLUB: HCB+HUGKAKKE+EL PUTU NOTA 
DJ’S: ARRUVYBZ < uisLíDsgmDsrsmfi + SENDO iuuiohau) 


DIUMENGE 3 1 19:30tl I 

“COM UN GEGANT INVISIBLE. CAN BATLLÓI LES 
CIUTATS IMAGINARIES” {documental SOCIAL) 


divendres 8 1 21:30h l*>»*<6£ 

KABARET KOITTON: £IA DEJABUGO 

COCHOLATE MUFFIN” ( CABARET) 


dissabte 16 i 21:30h \»***5€ 

JOHNNY CARD (folkbluesi 


diumenge 17 i 20:00h i *>«■** 3 £ 

PRESAS EN LAS CARCELES DE FRANCO 

COMPANYIA OTORAMBO (TEATRE) 


dimarts 19 i 20:00h i »/><««* «/«• 

C0LUMPI0TRASATLÀNTIC0 

.. . FOTOCRAFICACAROLINAIERPA) 


dimarts 19 1 21:30h i •«»*«**# 

DJ MANOLO LAMO 

(VARtADITO MOLON 'DE LAHALAOOELOS GÉNEROS MUSICALES) 


dijous 21 I 21:30h 5€ 

SATAN FAMILY msious, 


divendres 22 i 21:30tl 


dissabte 9 i 21:30h i 

UN TAL PERE icançódautor) 

dissabte 9 I 23:30h i »««*««<« EL S0BRIN0 DEL DIABLO ícahçoi humor* 

DJ TXARNEGÒ (LATIN. RUMBA BUGALOO) 

dissabte 23 1 21:00h 

EROS&ERIS COMPANYIA ENIXNSART (TEATRE) 


DIUMENGE 10 1 20:00h I *>«w3€ 
L’EXÈRCIT D'ISLÀNDIA mw 


dimarts 12 i 20:00h i eni, · da mun 

NIT DE GALLS vm 


dimarts 26 i 20:00h 1 
NIT DE GALLS um 


dimecres 1 3 i 21:30h 

ABAST ipop.fouo 


v*4€ 


| dijous 14 21:30h 1 •»"» 

MARGOTT VAUM icançú dautorai 


dijous 28 i 21:30h ' »«•*< 
IZA & CALAMENTO iplamencifouq 


3 29 i 21:30h 

XY (JAZZ, POP, BOSSANOVA) 


dissabte 30 i 23:00h 

SH00TTHE PUMP! SOULNIGHTS 

{MR LOVE OADDY * THERH. 


K0ITT0NCLUB.BL0GSP01C0M.ES 


Les Nits de Galls vol ser un primer 
escenari, una jam, un intercanvi, on 
totes aquelles persones que fan mú¬ 
sica a casa s'atreveixin a treure el seu 
groove sense complexes. 


Verdures 
ecològiques i 
remeis casolans 


Taller 

L’hort 

acasa 


Gemma Parera 


E ls propers mesos de no¬ 
vembre i desembre co¬ 
mença el taller “L'hort a 
casa: verdures ecològiques 
i remeis naturals", un curs d'ecolo¬ 
gia casolana per alimentar-se i cu¬ 
rar-se amb plantes mediterrànies 
Una formació per totes aquelles 
persones interessades a entendre, 
de primera mà, els cicles naturals; 
cultivar-se un hort urbà al balcó 
o al jardí; produir verdures i re¬ 
meis naturals casolans; conèixer 
les propietats medicinals de les 
plantes; adquirir eines per gesti¬ 
onar un hort comunitari, i reduir 
despeses i consumisme. És a dir, 
capacitar-se per al canvi personal 
i col·lectiu per formar part de la 
transició agroecològica. 

El curs està organitzat per L'eco¬ 
nomat social, cooperativa per afa¬ 
vorir el consum de productes eco¬ 
lògics, al barri de la Bordeta. 

Es divideix en dos mòduls, de 25 
hores en total, que es poden fer per 
separat, però els dos temaris es 
reforcen mútuament. Durant tot 
el curs es barreja pràctica i teoria, 
ja que així s'integren de forma vi¬ 
vencial els continguts. 

El primer mòdul tracta de l'hort 
a casa i es farà a la vall de Can 
Masdéu i l'hort de la Farga. El se¬ 
gon tracta de plantes medicinals, 
aromàtiques, condimentàries i co¬ 
mestibles, i es farà al local de L'eco¬ 
nomat social, a Jocs Florals 157. 


Inscripcions a: 

ateneueconomat@gmail.com 
i hortsiplantes@gmail.com. 


Preu: goeuros/i sol 
Mòdul: so € 

Socis Economat Social: 75 €/40 €. 
Places limitades 


AGENDA 

Novembre 2013 


Estigues al corrent del dia a dia del barri a labuxxa.cat 


Del 11 al 16 de novembre 

XXV Marató de cinema fantàstic i de 
terror 

Cotxeres de Sants 

Dimarts 12 i 26 de novembre (20:00) 
Nit dels galls 

Koitton Club (Rossend Arús, 9) 

Dimecres 20 i 27 de novembre 

(18-21:00) 

Explorant les masculinitats 
La ciutat invisible (Riego, 35-37) 
Inscripció: 45c 

Diumenge 17 de novembre 

Caminada a La Mola 

Casal Independentista de Sants (Mun- 

tadas, 24) 


Dijous 21 de novembre (19:00) 
Presentació PornoBurka 
La ciutat invisible (Riego, 35-37) 

Dissabte 23 de novembre (18:00) 
Homenatge a E.P. Thomson 
Can Batlló (Constitució, 19) 

Dissabte 23 de novembre (10:30) 

Vine a passejar i conèixer el nostre 
barri: “Can Batlló" 

Centre Social de Sants (Olzinelles, 31) 

Diumenge 24 de novembre (11:00) 
Passejada: “La nova fortificació borbò¬ 
nica de Barcelona. Una visita al Cas¬ 
tell de Montjuïc” 

Davant del Castell de Montjuïc 


Dijous 28 de novembre (19:00) 
Presentació En defensa d’Afrodita 
La ciutat invisible (Riego, 35-37) 

Dijous 28 de novembre (19:00) 
Xerrada: “De Can Tunis a Montjuïc. 
Una història dels transports de la 
Marina" 

Bliblioteca Francesc Candel (Amnistia 
Internacional, 10 - La Marina) 

Divendres, 29 de Novembre (19:00) 
Documental The Segòvia Big Band 
Can Batlló (Constitució, 19) 

Dissabte 30 de novembre (per 
confirmar) 

Presentació Ètica promíscua 
La ciutat invisible (Riego, 35-37) 


Dimecres 4 de desembre (19:00) 
Teatre “Sota les Bombes" 

Teatre de Sant Medir (Constitució, 17) 

Tots els dilluns i dijous (18-20:00) 

Taller Muay Thai 

CSA Can Vies (Jocs Florals, 41) 

Tots els dilluns (18:00) 

Curs d'esperanto 

Espai Obert (Violant d'Hongria, 71) 

Tots els dilluns (18:00) 

Teteria antirepressiva 

Ateneu Llibertari (Maria Victòria, 10) 

Tots els dilluns, dimarts i dimecres 

Espai de preparació física 
Can Batlló (Constitució, 19) 


Tots els dimarts i dijous (18:30) 
Distribuidora editorial La Malobe'ema 
Ateneu Llibertari de Sants 

Tots els dimecres i dissabtes (11:00) 
Treball col·lectiu i tallers d'oficis 
Can Batlló (Constitució, 19) 

Tots els dimecres (18:30) 

Taller de metereologia 

Espai Obert (Violant d'Hongria, 71) 

Tots els dijous 

Noves exposicions 
La Hormigonera (Olzinelles, 63) 

Tots els divendres (18:00) 

Escola autogestionada per famílies 
Espai Obert (Violant d'Hongria, 71) 

PERE LÓPEZ 

Autor de Rastros de Rostros en un prado rojo (y ne- 
gro). Las Casas Baratas de Can Tunis en la revolución 
social de los anos treinta (Virus editorial, 2013) 

L’últim llibre de Pere López recupera la història de les perso¬ 
nes que van poblar les Cases Barates del Prat Vermell —o de 
Can Tunis, Casa Antúnez o Francesc Ferrer i Guàrdia. Van ser 
construïdes l’any 1929 per allotjar les persones que vivien a 
les barraques que s’estenien per la muntanya de Montjuïc, 
ja que podien treure llum a l’Exposició Internacional de 
Barcelona. Els habitants del prat vermell van protagonitzar 
una revolució molts cops soterrada: des de baix. Protagonis¬ 
tes anònims que van fundar l’Ateneu Cultural de Defensa 
Obrera i es van comprometre amb l'Organització Sanitària 
Obrera, que van impulsar la llarga vaga de lloguers i es van 
entregar a les col·lectivitzacions. Molts d’ells van marxar 
com a milicians i milicianes al front i, després de la derrota, 
van patir presó, afusellaments, camps de concentració i 
extermini i càstigs als gulags. Tot i això no es rendiren, i 
alguns prosseguiren amb el maquis i la guerrilla urbana. 
Rastros de rostros en un prado rojo (y negro) clama per una 
memòria viva i activa. 



Ivet Ezoles 


Pez què és important rescatar 
la història del dia a dia? 


“Hi ha un bon grapat de gent que té ganes 
de recuperar aquest orgull de barri lluitador” 


Sempre m’han importat els que 
no tenen nom, la gent corrent. Són 
aquestes persones les que fan les 
coses, perquè sense elles no es fa¬ 
ria res, i passen oblidades, no tant 
sols per la història en majúscules, 
roficial, sinó també en les històri¬ 
es militants. He investigat les fonts 
d’arxius sabent per qui havien estat 
escrites, ja que no són objectives, i he 
fet una mena d’intercanvi constant 
entre els testimonis dels veïns i el 
què he trobat als papers. 

En el pròleg planteja que la 
gesta revolucionària de la 
gent que va viure a les cases 
barates encara segueix bate¬ 
gant. Ouè en podem extreure 
pel nostre present? 

Abans de res, com no, agraeixo el 
text de Tomàs Ibànez. Ell relata que 
he intentat explicar la història d’un 
barri, però estava pensant en el nos¬ 
tre present. Hem de tenir en comp¬ 
te el que va fer aquella gent amb 
pocs recursos. Passat el primer any 
de viure al barri ja havien fundat 
l’Ateneu Cultural de Defensa Obrera, 
aprofitant les escletxes de la dictato- 


va que va imperar després del final 
de la dictadura de Primo de Rivera. 
A l’abril del 31, comencen la vaga de 
lloguers, que perdura, de manera 
soterrada, fins l’any 1942. Tot i això, 
els titllaven d’analfabets, jornalers, 
immigrants, murcians, pistolers... 
L’any 33 van muntar un acte per re¬ 
collir diners pels presos amb teatre, 
un recital poètic i un sorteig de lli¬ 
bres entre els quals hi havia Asíha- 
bló Zaratrusta de Nietzsche, La gran 
revolució de Kropotkin i L'evolució 
de les espècies de Darwin. Sí, molt 
ignorants... 

Podem aprendre d'ells, es van cui- 
dar al mateix temps de la millora 
material i moral, com deien. Destaco 
la seva humilitat, la seva constàn¬ 
cia. Sabien viure junts, compartir, 
ajudar-se. 

Algunes de les seves iniciati¬ 
ves sembla que s’estan recu¬ 
perant. 

No podem fer mimetisme ni re¬ 
petició, perquè la repetició és mort. 
Hem de conèixer el passat per veu¬ 


re que van fer i revisar el que estem 
fent nosaltres. De vegades neces¬ 
sites un mirall. La ciutat no és com 
era abans, el mode d’urbanisme que 
tenim no permet aquell tipus de re¬ 
lacions. Abans no hi havia tant estat 
i ells es miraven d’aixoplugar entre 
les seves forces. Ara tenim molta co¬ 
moditat, però això no vol dir que no 
hi hagin experiències maques, com 
Can Batlló, per exemple. 

Al llibre apareixen força fotos 

d’equips de futbol. 

Surt tant el futbol perquè és una 
manera de socialitzar-se. L’equip 
Palmera era el nucli anarcosindica- 
lista del barri durant els anys 40. De 
la poca documentació que he trobat 
a la premsa de l’any 36 hi apareix 
un partit de futbol entre la selecció 
de Can Tunis i la selecció de Sants 
a favor de les milícies. Tothom allà 
tocava la pilota. Molts veïns del bar¬ 
ri jugaven a futbol en els camps de 
concentració i presons on van acabar 
reclosos: Bou-Arfa, Argelès, Colliure, 
València, Ucraïna o els goulags. 


Molta gent a la presentació 
que vas fer a Can Batlló co¬ 
mentava que era un barri molt 
unit. 

Els van posar en un racó apartats 
del món. Feien trajectes molt llargs 
per anar a treballar i així xerraven, 
era una manera de sentir-se junts i 
crear sentit de comunitat i de lluita. 
Parlaven de la trabazón, lluitar tant 
en l’espai laboral con en l’espai de 
residència. 

A partir de la publicació del 
llibre hi hagut gent del barri 
que s’ha interessat en seguir 
rescatant aquesta història. 

Crec que abans tenien una mena 
de por per veure què s’explicava al 
llibre. Encara que sembli mentida, 
encara hi ha gent que es veu inca¬ 
paç de parlar d’allò que va passar, 
són uns fets molt difícils de pair. Van 
ser la generació del silenci. Tenien 
por de parlar d'allò que no es par¬ 
lava. A més, s’han explicant moltes 
coses del barri en termes pejoratius 


i no volien que es tornes a reproduir 
aquesta visió. Tot i això, després de 
parlar amb gent, de veure les foto¬ 
grafies publicades, fullejar el llibre 
o acudir a alguna presentació, mol¬ 
tes persones veuen el projecte d’una 
manera diferent. 

Tenen ganes de trencar aquest 

silenci? 

Generalitzar és difícil. Per mi hi ha 
un bon grapat de gent que té ganes 
de recuperar aquest orgull de barri 
lluitador. Alguns m’envien fotogra¬ 
fies, carnets de la CNT que estaven 
més que amagats, etc. És per estar 
content. Ara hem creat un blog, al¬ 
guna cosa es mou. 


www.rastrosderostros.wordpress.com 

